    Nígbà tí mo wo ààrin ibi tí òòrùn yìí wà mo rí àwọn iwin méjì, ọ̀kan jẹ́ ọkùnrin èkejì sì jẹ́ obìnrin. Èyí ọkùnrin dé fìlà kan tí o fi ara jọ adé tí o ń kọ mọ̀nàmọ̀nà bí òkúta díámọ́ǹdì, ẹ̀wù rẹ̀ jẹ́ agbádá wọ́n sì gé onírúurú òkúta olówó iyebíye pẹlẹbẹ pẹlẹbẹ wọ́n fi ṣe ọnà sí i lára, gbogbo ìwọ́nyí ń dán gbinringbinrin bí ìgbà tí alágbẹ̀dẹ pàtàkì bá ṣe ohun ọ̀ṣọ́ dídára fún gbajúmọ̀ obìnrin. Àti ṣòkòtò, àti ẹ̀wù, àti fìlà iwin yìí rí jìngbìnnì kanlẹ̀, bí o ba sí ti ń rìn, wọn ń dún jinwinjinwin bí ìgbà tí àwọn abọ̀rìsà ba n lu ìlù agogo ijó òríṣà wọn.
    Nigba ti mo wo aarin ibi ti oorun yii wa mo ri awon iwin meji, okan je okunrin ekeji si je obinrin. Eyi okunrin de fila kan ti o fi ara jo ade ti o n ko monamona bi okuta diamondi, ewu re je agbada won si ge oniruuru okuta olowo iyebiye pelebe pelebe won fi se ona si i lara, gbogbo iwonyi n dan gbinringbinrin bi igba ti alagbede pataki ba se ohun oso didara fun gbajumo obinrin. Ati sokoto, ati ewu, ati fila iwin yii ri jingbinni kanle, bi o ba si ti n rin, won n dun jinwinjinwin bi igba ti awon aborisa ba n lu ilu agogo ijo orisa won.